უნივერსიტეტის ღონისძიებების პორტალი

ფილიპ მერფის საჯარო ლექცია „ვირუსების მიერ იმუნური აცილების სტრატეგიები“
2024-11-22 18:00 - 19:00 (Asia/Dubai)
22 ნოემბერს, 18:00 საათზე, ილიას სახელმწიფო უნივერსიტეტის T102 აუდიტორიაში აშშ-ის ჯანმრთელობის ეროვნული ინსტიტუტის (NIH) ალერგიისა და ინფექციური დაავადებების ეროვნული ინსტიტუტის (NIAID) მოლეკულური იმუნოლოგიის ლაბორატორიის (LMI) ხელმძღვანელი ფილიპ მერფი წაიკითხავს საჯარო ლექციას „ვირუსების მიერ იმუნური აცილების სტრატეგიები“.
მომხსენებელი განიხილავს მექანიზმებს, რომლებსაც ვირუსები იყენებენ გადარჩენისთვის და იმუნური სისტემის მიერ მათი აღმოჩენის თავიდან ასაცილებლად, ფოკუსირებული იქნება კლინიკური მნიშვნელობის მქონე ადამიანის პათოგენებზე.
მომხსენებლის შესახებ
ფილიპ მერფი ბეთესდის ჯანმრთელობის ეროვნული ინსტიტუტის ალერგიისა და ინფექციური დაავადებების ეროვნული ინსტიტუტის (NIAID) უფროსი მკვლევარი და მოლეკულური იმუნოლოგიის ლაბორატორიის (LMI) ხელმძღვანელია.
დოქტორი მერფი სწავლობს WHIM სინდრომს, პირველადი იმუნოდეფიციტის იშვიათ დარღვევას, გამოწვეულს ქემოკინის CXCR4 რეცეპტორის მუტაციით, პათოგენეზის უკეთ შესასწავლად და როგორც ფარმაკოლოგიური თერაპიის, ასევე გენეტიკური განკურნების სტრატეგიების განსავითარებლად.
დოქტ. მერფის გამოქვეყნებული აქვს 300-ზე მეტი რეცენზირებული სტატია, ძირითადად იმუნორეგულაციასა და ინფექციურ დაავადებებთან დაკავშირებულ საბაზისო, ტრანსლაციურ და კლინიკურ კვლევებზე; მიღებული აქვს არაერთი პატენტი და ჯილდო, მათ შორის NIAID წლის მენტორის ჯილდო, NIH დირექტორის ჯილდო (ორჯერ), “Journal of Immunology”-ის Pillars of Immunology ჯილდო, ასევე ლეიკოციტების ბიოლოგიის საზოგადოების Dolph Adams და Bonazinga ჯილდოები.
მისი 2 პუბლიკაცია შერჩეულია, როგორც ჟურნალ Science-ის კლასიკა.
დოქტ. მერფი არის ამერიკელ ექიმთა ასოციაციის, კლინიკური გამოკვლევების ამერიკული საზოგადოების, მიკრობიოლოგიის ამერიკული საზოგადოების, ბიოქიმიისა და მოლეკულური ბიოლოგიის ამერიკული საზოგადოების და ჰენრი კუნკელის საზოგადოების წევრი.
სამუშაო ენა: ინგლისური
დრო: 22 ნოემბერი, 18:00 საათი
ადგილმდებარეობა: ილიას სახელმწიფო უნივერსიტეტის T102 აუდიტორია, ქ. ჩოლოყაშვილის გამზ. N3/5.
დასწრება თავისუფალია.

საჯარო ლექცია „ნაფიც მსაჯულთა სასამართლოს აქტუალური პრობლემები და მათი კონსტიტუციურ-სამართლებრივი შეფასება“
2024-11-26 16:00 - 17:00
26 ნოემბერს, 16:00 საათზე, წიგნის სახლში „ლიგამუსი“ ილიას სახელმწიფო უნივერსიტეტის სამართლის სკოლის მართლმსაჯულების განვითარებისა და სამართლებრივი სწავლების ცენტრის ორგანიზებით გაიმართება საჯარო ლექცია „ნაფიც მსაჯულთა სასამართლოს აქტუალური პრობლემები და მათი კონსტიტუციურ-სამართლებრივი შეფასება“.
მომხსენებლები: ირაკლი ჩომახაშვილი, გიორგი ჩიფჩიური
მოდერატორი ზაზა მეიშვილი
სამუშაო ენა: ქართული
დრო: 26 ნოემბერი, 16:00 საათი
ადგილმდებარეობა: წიგნის სახლი „ლიგამუსი“, ი. ჭავჭავაძის გამზ. N32
დასწრება თავისუფალია.

მარია-ჟოაო კუნჰიას ლექციების ციკლი: „მაკატონის საკომუნიკაციო სისტემის გამოყენება“
2024-11-26 18:00 - 19:00
26-28 ნოემბერს, 18:00 საათზე, ილიას სახელმწიფო უნივერსიტეტის ავსტრიულ ბიბლიოთეკაში Erasmus გაცვლითი პროგრამის ფარგლებში პორტოს პოლიტექნიკური უნივერსიტეტის პროფესორი, ენისა და მეტყველების თერაპევტი მარია-ჟოაო კუნჰია წაიკითხავს ლექციების ციკლს „მაკატონის საკომუნიკაციო სისტემის გამოყენება“.
რეგისტრაციისთვის მიჰყევით ბმულს: https://forms.gle/ohQhRYBkesXdsaUM6
ადგილების რაოდენობა შეზღუდულია.
სამუშაო ენები: ინგლისური, ქართული
დრო: 18:00 საათი
ადგილმდებარეობა: ავსტრიული ბიბლიოთეკა, გიორგი წერეთლის ქუჩა, N3
დასწრება რეგისტრაციით.

ანდრე არაუჯოს ლექციების ციკლი: „ხმის დარღვევები, შეფასება და მართვა“
2024-11-26 18:00 - 19:00
26 -28 ნოემბერს, 18:00 საათზე, ილიას სახელმწიფო უნივერსიტეტის ავსტრიულ ბიბლიოთეკაში Erasmus გაცვლითი პროგრამის ფარგლებში პორტოს პოლიტექნიკური უნივერსიტეტის პროფესორი, ენისა და მეტყველების თერაპევტი ანდრე არაუჯო წაიკითხავს ლექციების ციკლს „ხმის დარღვევები, შეფასება და მართვა“.
რეგისტრაციისთვის მიჰყევით ბმულს: https://forms.gle/ohQhRYBkesXdsaUM6
ადგილების რაოდენობა შეზღუდულია.
სამუშაო ენა: ინლისური
დრო: 18:00 საათი
ადგილმდებარეობა: ილიას სახელმწიფო უნივერსიტეტის ავსტრიული ბიბლიოთეკა, გიორგი წერეთლის ქუჩა, N3
დასწრება რეგისტრაციით.
2024

ვორკშოპი „ფოტოგრამეტრიის მეთოდის გამოყენება ისტორიული მემკვიდრეობის შესწავლაში“
2024-11-27 17:00 - 18:00
27 ნოემბერს ილიას სახელმწიფო უნივერსიტეტში გაიმართება საერთაშორისო ვორკშოპი „ფოტოგრამეტრიის მეთოდის გამოყენება ისტორიული მემკვიდრეობის შესწავლაში“ შოთა რუსთაველის ეროვნული ფონდის მიერ დაფინანსებული კვლევითი პროექტის „ქ. თბილისის უზნაძის ქუჩის არქიტექტურული მემკვიდრეობის ინტერდისციპლინური კვლევა და დოკუმენტირება“ (FR-23-6740) ფარგლებში.
პროექტი ითვალისწინებს საარქივო, სახელოვნებათმცოდნეო და საველე კვლევას, რომელიც მოიცავს შენობების აზომვასა და დოკუმენტირებას. ამ კვლევის საბაზისო მეთოდად არჩეულ იქნა ფოტოგრამეტრია, რომლითაც შესაძლებელია შეიქმნას არქიტექტურული დოკუმენტაცია (ნახაზები) ფოტოგადაღებისა და ფოტოების შემდგომი დამუშავების ბაზაზე სპეციალური პროგრამული უზრუნველყოფის მეშვეობით.
ამ მიმართულებით დიდი გამოცდილება აქვთ იტალიელ კოლეგებს კულტურული მემკვიდრეობის შესწავლის ინსტიტუტიდან (Istituto di Scienze del Patrimonio Culturale). ინსტიტუტის ერთ-ერთი წამყვანი სპეციალისტი დანიელე ფერდანი, რომელთანაც ქართველი კოლეგები დიდი ხანია თანამშრომლობენ, კოლეგებს გაუზიარებს გამოცდილებას.
ღონისძიება მიზნად ისახავს საერთაშორისო გამოცდილების შესწავლას, ქართველ და იტალიელ მეცნიერებს შორის ინფორმაციის გაცვლასა და ფოტოგრამეტრიის მეთოდის პოპულარიზაციას.
ვორქშოპში მონაწილეობას მიიღებენ ასევე:
დანიელე ფერდანი, ეროვნული სამეცნიერო კომიტეტი, კულტურული მემკვიდრეობის შესწავლის ინსტიტუტი (რომი);
გიორგი ფარცხალაძე, ილიას სახელმწიფო უნივერსიტეტი;
ეკატერინე კიკნაძე, თეატრისა და კინოს სახელმწიფო უნივერსიტეტი;
დავით ნიორაძე, გამომცემლობა „არტანუჯი“, თბილისის სახელმწიფო სამხატვრო აკადემიის დოქტორანტი;
თათია ღვინერია, შავი ზღვის საერთაშორისო უნივერსიტეტი, თბილისის სახელმწიფო სამხატვრო აკადემიის დოქტორანტი.
Join Zoom Meeting

https://iliauni-edu-ge.zoom.us/j/85655689655?pwd=[REDACTED]

Meeting ID: 856 5568 9655
Passcode: [REDACTED]
დრო: 27 ნოემბერი, 17:00 საათი
ადგილმდებარეობა: ილიას სახელმწიფო უნივერსიტეტის F303 აუდიტორია, ქ. ჩოლოყაშვილის გამზ. N3/5
დასწრება თავისუფალია.

EPAG-ის მენტორობის პროგრამა
2024-11-28 11:00 - 12:00
მენტორობის პროგრამა ითვალისწინებს EPAG-ის ასოციაციის წევრის, „მენტორის“ მიერ მისივე სპეციალობის სტუდენტისთვის გამოცდილების გაზიარებასა და კონსულტაციას, რაც სტუდენტს დაეხმარება პროფესიისადმი სწორი მოლოდინის ჩამოყალიბებაში, განვითარების პერსონალური გეგმის შემუშავებასა და მომავალი კარიერისთვის უკეთესად მომზადებაში.
მენტორები შეირჩევიან EPAG-ის წევრებიდან საქმიანობის სფეროს მიხედვით და პროგრამის კონკრეტულ ნაკადში ჩართული უნივერსიტეტების სტუდენტების სპეციალიზაციის გათვალისწინებით. სტუდენტები შეირჩევიან EPAG-ის პარტნიორი უნივერსიტეტებიდან, კერძოდ მენტორობის პროგრამის კონკრეტული ნაკადის მონაწილე უნივერსიტეტებიდან.
EPAG-ი უზრუნველყოფს, რომ დაინტერესებულ სტუდენტებს ჰქონდეთ პროგრამაში მონაწილეობის თანაბარი შესაძლებლობა.
სტუდენტები შეძლებენ:

გაიზიარონ პრაქტიკული გამოცდილება იმის შესახებ, რას ნიშნავს მუშაობა კონკრეტული პროფესიით;
რა გამოწვევების წინაშე შეიძლება დადგნენ პროფესიაში და როგორია ყოველდღიური საქმიანობა;
მიიღონ რჩევები, როგორ გაზარდონ პროფესიით დასაქმების შანსი;
რა უნარები განივითარონ, რა დამატებით ინფორმაციას გაეცნონ და როგორ გაიფართოონ პროფესიული კონტაქტების წრე;
როგორ შეადგინონ რეზიუმე, სამოტივაციო წერილი და მოემზადონ გასაუბრებისთვის;
მიიღონ სხვადასხვა რჩევა თუ რეკომენდაცია სწავლისა და პროფესიული საქმიანობის შესახებ;
მოისმინონ მენტორის გამოცდილების როგორც წარმატებული, ასევე წარუმატებელი მაგალითების შესახებ.

მენტორებისა და სტუდენტების წყვილების ჩამოყალიბება
შერჩეული მენტორები და დაინტერესებული სტუდენტები ავსებენ შესაბამის კითხვარებს.
კითხვარში მენტორები უთითებენ ინფორმაციას საკუთარი თავისა (კარიერა, მიმდინარე საქმიანობა, პროფესიული და პერსონალური ინტერესები) და იმ წვლილის შესახებ, რასაც პროგრამისთვის გასწევენ (რა ცოდნა და გამოცდილება შეუძლიათ შესთავაზონ პროექტს/სტუდენტს).
სტუდენტები კითხვარში მიუთითებენ თავიანთი პროფესიული ინტერესებისა და პროგრამის მიმართ არსებული მოლოდინის შესახებ.
მენტორების მიერ მოწოდებული მოკლე ბიოგრაფიები განთავსდება შესაბამის ონლაინპლატფორმაზე, სადაც სტუდენტები შეძლებენ სწორედ ამ ინფორმაციაზე დაყრდნობით,იმ მენტორის არჩევას, რომელთანაც სურთ მუშაობა. მას შემდეგ, რაც სტუდენტები აირჩევენ კონკრეტულ მენტორს/მენტორებს, ამ სტუდენტთა მონაცემები, სააპლიკაციო ფორმები გაეგზავნებათ მენტორებს, რათა უკვე თავად შეარჩიონ სტუდენტები (იმ სტუდენტებიდან, რომლებმაც მენტორად ეს კონკრეტული მენტორი აირჩიეს), რომლებთანაც სურთ მუშაობა. აღნიშნული გულისხმობს, რომ მენტორები და სტუდენტები დაწყვილდებიან ორივე მხარის თანხმობის შემთხვევაში. მათი თანამშრომლობა იქნება სრულიად ნებაყოფლობითი. მენტორებისა და სტუდენტთა წყვილების შექმნაში უნივერსიტეტი არ მონაწილეობს. ასოციაცია იტოვებს უფლებამოსილებას, გაანაწილოს/დააწყვილოს მენტორ-სტუდენტთა ჯგუფები თავად საჭიროების შემთხვევაში, თუმცა, საბოლოოდ, მნიშვნელოვანია როგორც მენტორის, ასევე სტუდენტის თანხმობა.
პროგრამის მონაწილეების ვალდებულებები

მენტორებმა, ისევე როგორც სტუდენტებმა, უნდა დაიცვან პროგრამის წესები, მათ შორის:
ყოველთვიურად გამოყონ მინიმუმ 2-3 საათი პროგრამაში მონაწილეობისთვის;
გამოიჩინონ პატივისცემა თავისი მეწყვილე მენტორის მიმართ, დაიცვან პროფესიული ქცევის წესები და შეთანხმება ურთიერთთანამშრომლობის ფორმისა და ინტენსივობის შესახებ;
ჰქონდეთ პერიოდული უკუკავშირი EPAG-თან პროგრამის მიმდინარეობის შესახებ.

სტუდენტი არ უნდა ელოდოს, რომ

მენტორი შესთავაზებს სამსახურს ან სტაჟირებას;
დაეხმარება მეცადინეობაში;
ჩაანაცვლებს ლექტორს;
დაუწერს რეზიუმეს ან სამოტივაციო წერილს.

დრო: 28 ნოემბერი, 11:00 საათი
ადგილმდებარეობა: ილიას სახელმწიფო უნივერსიტეტის T102 საკონფერენციო დარბაზი

პროფესორ ჯაო იანის საჯარო ლექცია "Transparent conductive oxide thin film and its applications in lasers"
2024-11-29 16:00 - 17:00
29 ნოემბერს, 16:00 საათზე, ილიას სახელმწიფო უნივერსიტეტის T102 აუდიტორიაში შანხაის ოპტიკისა და ზუსტი მექანიკის ინსტიტუტის პროფესორი ჯაო იანი წაიკითხავს საჯარო ლექციას “Transparent conductive oxide thin film and its applications in lasers”.
ილიაუნის ტექნოლოგიის სკოლის პროფესორის, ავთანდილ თავხელიძის ინიციატივით ნოემბრის ბოლოს ილიას სახელმწიფო უნივერსიტეტს ეწვევა ჩინელ მეცნიერთა ჯგუფი, რომლის მიზანია ილიაუნის მკვლევრების გაცნობა, ლაბორატორიების დათვალიერება და თანამშრომლობის გაღრმავება.
სამუშაო ენა: ინგლისური
დრო: 29 ნოემბერი, 16:00 საათი
ადგილმდებარეობა: ილიას სახელმწიფო უნივერსიტეტის T102 აუდიტორია, ქ. ჩოლოყაშვილის გამზ. N3/5
დასწრება თავისუფალია.

შეხვედრა მუსიკის საგნის სტანდარტზე მომუშავე ჯგუფთან
2024-11-30 17:00 - 18:00
30 ნოემბერს, 17:00 საათზე, ილიას სახელმწიფო უნივერსიტეტის განათლების სკოლის მუსიკის პედაგოგიკის მიმართულების ინიციატივით მუსიკის საგნის სტანდარტზე მომუშავე ჯგუფი და მისი ხელმძღვანელი დავით ზათიაშვილი ონლაინ გამართავს შეხვედრას, რომელსაც გაუძღვება ქეთევან შენგელია, ილიაუნის მუსიკის საგნის მომზადების 60-კრედიტიანი პროგრამის ხელმძღვანელი, ასისტენტ-პროფესორი.
საუბარი შეეხება საჯარო სკოლაში მუსიკის სწავლების პრინციპებსა და ახალ გამოწვევებს.
ფორმატი: ონლაინ
ZOOM

https://iliauni-edu-ge.zoom.us/j/88018183373?pwd=[REDACTED]

Meeting ID: 880 1818 3373
Passcode: [REDACTED]
სამუშაო ენა: ქართული
დრო: 30 ნოემბერი, 17:00 საათი
დასწრება თავისუფალია.

ილიაუნი vs თსუ 2
2024-11-30 20:00 - 21:00
30 ნოემბერს, 20:00 საათზე, თბილისის ოლიმპიურ სასახლეში ილიაუნი ფუტსალის მეორე ლიგის მეშვიდე ტურის შეხვედრას პრინციპულ მეტოქესთან, თსუ 2-თან, გამართავს.
ახლანდელი მონაცემებით ილიაუნისა და თსუ 2-ს თანაბარი, 10-10 ქულა აქვთ, თუმცა ბურთების უკეთესი შეფარდებით ილიაუნი მესამე ადგილზეა, თსუ 2 − მეოთხეზე.
ჩვენი გუნდი მატჩს კარგ ფორმაში ხვდება, ბოლო 3 თამაშიდან მან 2 გამარჯვება მოიპოვა, 1 მატჩი კი ფრედ დაასრულა.
დრო: 30 ნოემბერი, 20:00 საათი
ადგიმლდებარეობა: თბილისის ოლიმპიური სასახლე (უნივერისტეტის ქუჩა 15ა)
გულშემატკივართა დასწრება თავისუფალია.

„კიბოს კონტროლისა და მასთან დაკავშირებული პოლიტიკის ზეგავლენის შესწავლა პოპულაციის ქცევაზე საქართველოში“ – მარინა თოფურიძის სადოქტორო ნაშრომის დაცვა
2024-12-09 14:00 - 15:00
9 დეკემბერს, 14:00 საათზე, ილიას სახელმწიფო უნივერსიტეტის G106 აუდიტორიაში ილიაუნის საბუნებისმეტყველო მეცნიერებებისა და მედიცინის ფაკულტეტის ინგლისურენოვანი სადოქტორო პროგრამის „საზოგადოებრივი ჯანდაცვა“ დოქტორანტი მარინა თოფურიძე დაიცავს სადოქტორო ნაშრომს „კიბოს კონტროლისა და მასთან დაკავშირებული პოლიტიკის ზეგავლენის შესწავლა პოპულაციის ქცევაზე საქართველოში“ (“Study of Cancer Control and Related Policies and Their Impact on Population Behaviour in Georgia”).
სადისერტაციო კვლევის მიზანია შეაფასოს საქართველოში კიბოს კონტროლის პოლიტიკის გავლენა მოსახლეობის ქცევებზე და გამოავლინოს მისი მიღების პროცესზე ზემოქმედი ფაქტორები, განსაკუთრებით თამბაქოს კონტროლისა და კიბოს სკრინინგის პოლიტიკა. დისერტაციაში გამოყენებულია მონაცემები თამბაქოს კონტროლის პოლიტიკის რანდომიზებული კონტროლირებადი კვლევიდან (2017-2021) და 2023 წელს ჩატარებული ცოდნის, დამოკიდებულებების და პრაქტიკის (KAP) კვლევიდან, რომელიც ეხება კიბოს სკრინინგის ბარიერებს საქართველოში. კვლევა ასახავს სფეროს მიღწევებსა და გამოწვევებს. დასკვნები ცხადყოფს მიზნობრივი ინტერვენციების, საზოგადოების ინფორმირებულობის გაზრდისა და ჯანდაცვის ინფრასტრუქტურის გაძლიერების საჭიროებას, რაც ხელს შეუწყობს პოლიტიკის დანერგვას და კიბოთი გამოწვეული ავადობის და სიკვდილიანობის შემცირებას საქართველოში.
სამეცნიერო ხელმძღვანელი: ნინო მახაშვილი, ილიას სახელმწიფო უნივერსიტეტის პროფესორი
სამუშაო ენა: ინგლისური
დრო: 9 დეკემბერი, 14:00 საათი
ადგილმდებარეობა: ილიას სახელმწიფო უნივერსიტეტის G106 აუდიტორია, გ.წერეთლის ქ. N1
დასწრება თავისუფალია.

გენდერული ძალადობის აღმოფხვრის 16-დღიანი კამპანია: ფილმის „ფემინური, მასკულინური“ ჩვენება და დისკუსია
2024-12-09 18:30 - 20:30
9 დეკემბერს, 18:30 საათზე, წიგნის სახლში „ლიგამუსი“ გენდერული ძალადობის აღმოფხვრის 16-დღიანი გლობალური კამპანიის ფარგლებში “The Why Foundation”-თან თანამშრომლობით გაიმართება ფილმის „ფემინური, მასკულინური“ (“Feminin, Masculin”) ჩვენება და დისკუსია.
ფილმი მოგვითხრობს ირანში ავტობუსის პირველი ქალი მძღოლის, ფარაჰნაზ შირის (Farahnaz Shiri) ისტორიას, რომელსაც თავის ავტობუსში ირანში არსებული სოციალურ-კულტურული წესებისგან განსხვავებული გარემო აქვს შექმნილი.
მომხსენებელი – აიჰან ჰასანლი, იურისტი, ორგანიზაცია „საფარი”
მოდერატორი – მარიამ ბიბილური, ილიას სახელმწიფო უნივერსიტეტის სამართლის საჯარო სამართლისა და პოლიტიკის სამაგისტრო პროგრამის მეორე კურსის სტუდენტი
ამავე დღეს, 17:00 საათზე, გაიმართება კონკურსში გამარჯვებული ესეების წარდგენა და დისკუსია.

ესეების კონკურსის შესახებ ინფორმაცია იხილეთ ბმულზე: https://shorturl.at/fE7N8
9 დეკემბერს კამპანიის ფარგლებში დაგეგმილ ღონისძიებათა შესახებ ინფორმაცია სრულად იხილეთ ბმულზე: https://shorturl.at/AIuzX

ილიას სახელმწიფო უნივერსიტეტი ყოველწლიურად უერთდება გენდერული ძალადობის წინააღმდეგ 16-დღიან კამპანიას, რომლის მიზანია დასრულდეს ძალადობა ქალებისა და გოგოების მიმართ მსოფლიოში.
სამუშაო ენა: ქართული
დრო: 9 დეკემბერი, 18:30 საათი
ადგილმდებარეობა: წიგნის სახლი „ლიგამუსი“, ი. ჭავჭავაძის გამზ. N32
დასწრება თავისუფალია.

„მასწავლებლების დამოკიდებულებები ინკლუზიური განათლების მიმართ საქართველოში“ − რუსუდან ჭანტურიას სადისერტაციო ნაშრომის დაცვა
2024-12-12 13:00 - 14:00
12 დეკემბერს, 13:00 საათზე, ილიას სახელმწიფო უნივერსიტეტის G106 აუდიტორიაში ბიზნესის, ტექნოლოგიისა და განათლების ფაკულტეტის განათლების სკოლის განათლების სადოქტორო პროგრამის დოქტორანტი რუსუდან ჭანტურია დაიცავს სადისერტაციო ნაშრომს „მასწავლებლების დამოკიდებულებები ინკლუზიური განათლების მიმართ საქართველოში“.
სამეცნიერო ხელმძღვანელი − თინათინ ჭინჭარაული, ილიას სახელმწიფო უნივერსიტეტის პროფესორი
სამუშაო ენა: ქართული
დრო: 12 დეკემბერი, 13:00 საათი
ადგილმდებარეობა: ილიას სახელმწიფო უნივერსიტეტის G106 აუდიტორია, გ. წერეთლის ქ. N1
დასწრება თავისუფალია.

1924 წლის აჯანყების გახსენება 100 წლის შემდეგ − პროფესორთა პანელური დისკუსია
2024-12-13 16:00 - 17:00
13 დეკემბერს, 16:00 საათზე, წიგნის სახლში „ლიგამუსი“ ილიას სახელმწიფო უნივერსიტეტის თანამედროვე საქართველოს ისტორიის სამაგისტრო პროგრამის ორგანიზებით გაიმართება 1924 წლის აჯანყების 100 წლისთავისადმი მიძღვნილი პანელური დისკუსია.
ღონისძიებას გახსნის ილიას სახელმწიფო უნივერსიტეტის რექტორი, პროფესორი ნინო დობორჯგინიძე.
მოდერაციას გაუწევს ილიას სახელმწიფო უნივერსიტეტის პროფესორი, თანამედროვე საქართველოს ისტორიის სამაგისტრო პროგრამის თანახელმძღვანელი სტივენ ჯონსი.
დისკუსიაში მონაწილეობას მიიღებენ:

ბექა კობახიძე, ილიას სახელმწიფო უნივერსიტეტის პროფესორი, თანამედროვე საქართველოს ისტორიის სამაგისტრო პროგრამის თანახელმძღვანელი;
ტიმოთი ბლაუველტი, ილიას სახელმწიფო უნივერსიტეტის პროფესორი;
დიმიტრი შველიძე და მიხეილ ბახტაძე, თბილისის სახელმწიფო უნივერსიტეტის ასოცირებული პროფესორები.

სამუშაო ენები: ქართული, ინგლისური
დრო: 13 დეკემბერი, 16:00 საათი
ადგილმდებარეობა: წიგნის სახლი „ლიგამუსი“, ი. ჭავჭავაძის გამზ. N32
დასწრება თავისუფალია.

დოქტორანტ ნათია საზანდარიშვილის სადისერტაციო ნაშრომის დაცვა
2024-12-17 18:00 - 19:00
17 დეკემბერს, 18:00 საათზე, ილიას სახელმწიფო უნივერსიტეტის T302 აუდიტორიაში ბიზნესის, ტექნოლოგიისა და განათლების ფაკულტეტის ტექნოლოგიის სკოლის მათემატიკის სადოქტორო პროგრამის დოქტორანტი ნათია საზანდრიშვილი დაიცავს სადისერტაციო ნაშრომს „ამოზნექილ სიმრავლეთა სისტემისათვის გეომეტრიული ექსტრემალური ამოცანების ტოპოლოგიური გამოკვლევა“.
ნაშრომში განხილულია ოპტიმალური მაკავშირებელი ციკლები კონცენტრული წრეწირებისთვის. არათანამკვეთი წრეწირების შემთხვევისთვის შესწავლილია მინიმალური მაკავშირებელი ციკლის ამოცანა და მორსის თეორია პერიმეტრის ფუნქციისთვის. მსგავსი პრობლემები შესწავლილია მაკავშირებელი ციკლის ორიენტირებული ფართობისთვის. დოქტორანტი ასევე განიხილავს ფეინმანის მაშველის ამოცანის სახელწოდებით ცნობილ პრობლემას და მოჰყავს ამოცანის ანალიზური ამოხსნა, კერძო შემთხვევები. ნაშრომში ამოხსნილია ამოცანა იზოქრონების ტერმინებში, დადგენილია სამაშველო დიაპაზონი და გადარჩენის არეები სხვადასხვა სიტუაციაში.
სამუშაო ენა: ქართული
დრო: 17 დეკემბერი, 18:00 საათი
ადგილმდებარეობა: ილიას სახელმწიფო უნივერსიტეტის T302 აუდიტორია, ქ. ჩოლოყაშვილის N3/5
დასწრება თავისუფალია.

საერთაშორისო კონფერენცია „ახლო აღმოსავლეთი და კავკასია: კულტურა, ისტორია, პოლიტიკა“
2024-12-19 10:00 - 2024-12-21 18:00
19 დეკემბერს, 10:00 საათზე, ილიას სახელმწიფო უნივერსიტეტის T102 აუდიტორიაში გაიხსნება გიორგი წერეთლის აღმოსავლეთმცოდნეობის ინსტიტუტის მიერ ორგანიზებული საერთაშორისო კონფერენცია „ახლო აღმოსავლეთი და კავკასია: კულტურა, ისტორია, პოლიტიკა“, მიძღვნილი აკადემიკოს გიორგი წერეთლის დაბადებიდან 120-ე წლისთავისა და აკადემიკოს თამაზ გამყრელიძის დაბადებიდან 95-ე წლისთავისადმი. კონფერენცია გაიმართება 20 და 21 დეკემბერს.
21 დეკემბერს ასევე ჩატარდება შოთა რუსთაველის ეროვნული სამეცნიერო ფონდის მიერ დაფინანსებული პროექტის „საქართველოსა და სომხეთის პერცეფცია დასავლურ და აღმოსავლურ წყაროებში (შუა საუკუნეებსა და ადრეულ ახალ დროში“ (FR-23-10274-1) პირველი წლის შედეგებისადმი მიძღვნილი მრგვალი მაგიდა, ხოლო 22-23 დეკემბერს – შოთა რუსთაველის ეროვნული სამეცნიერო ფონდის მიერ დაფინანსებული პროექტის „თბილისის ეთნორელიგიური მოზაიკა (1801-1921)“ ( FR- 21-8081) შემაჯამებელი საერთაშორისო კონფერენცია.
სამუშაო ენები: ქართული, ინგლისური
დრო: 19-21 დეკემბერი, 10:00 საათი
ადგილმდებარეობა: 19 დეკემბერი – T102 აუდიტორია, 20-21 დეკემბერი – S202-202 აუდიტორია
დასწრება თავისუფალია.

დოქტორანტ ბაჩანა ბერაძის სადისერტაციო ნაშრომის დაცვა
2024-12-19 14:00 - 16:00
19 დეკემბერს, 14:00 საათზე, ილიას სახელმწიფო უნივერსიტეტის S800 აუდიტორიაში ილიაუნის საბუნებისმეტყველო მეცნიერებებისა და მედიცინის ფაკულტეტის სადოქტორო პროგრამის „ფიზიკა და ასტრონომია“ დოქტორანტი ბაჩანა ბერაძე დაიცავს სადისერტაციო ნაშრომს „ხელოვნური მაგნიტური ველის ზეგავლენა კვაზი-ერთ-განზომილებიან ელექტრონულ და სპინურ სისტემებში“ (“Effects of synthetic gauge fields on quasi-1D electronic and spin systems”).
სამეცნიერო ხელმძღვანელები: ილიას სახელმწიფო უნივერსიტეტის პროფესორები გიორგი ჯაფარიძე და ალექსანდრე ნერსესიანი
სამუშაო ენა: ქართული
დრო: 19 დეკემბერი, 14:00 საათი
ადგილმდებარეობა: ილიას სახელმწიფო უნივერსიტეტის S800 აუდიტორია, გ. წერეთლის ქ. N3
დასწრება თავისუფალია.

საჯარო ლექცია „უზნაძის ქუჩის არქიტექტურული მემკვიდრეობის ინტერდისციპლინარული კვლევა და დოკუმენტირება“
2024-12-24 15:00 - 16:00
24 დეკემბერს, 16:00 საათზე, ილიას სახელმწიფო უნივერსიტეტის G106 საკონფერენციო დარბაზში შოთა რუსთაველის ეროვნული სამეცნიერო ფონდის მხარდაჭერით მიმდინარე პროექტის „ქ. თბილისის უზნაძის ქუჩის არქიტექტურული მემკვიდრეობის ინტერდისციპლინარული კვლევა და დოკუმენტირება“ (FR-23-6740) ფარგლებში გაიმართება საჯარო ლექცია.
უზნაძის ქუჩის არქიტექტურა, რომელიც XIX საუკუნის II ნახევრიდან XXI საუკუნის ჩათვლით თარიღდება, თბილისის ურბანული მემკვიდრეობისთვის განსაკუთრებული მნიშვნელობის შენობებს მოიცავს.
საჯარო ლექციაზე წარმოდგენილი იქნება სახელოვნებათმცოდნეო და საველე კვლევის ფარგლებში ფოტოგრამეტრიის მეთოდის გამოყენებით შესრულებული არქიტექტურული დოკუმენტაცია, საარქივო წყაროების შესწავლის შედეგად მოპოვებული ახალი მასალა, სახელოვნებათმცოდნეო კვლევის შედეგები.
მომხსენებლები: გიორგი ფარცხალაძე, თათია ღვინერია, დავით ნიორაძე, ეკა კიკნაძე.
სამუშაო ენა: ქართული
დრო: 24 დეკემბერი, 16:00 საათი
ადგილმდებარეობა: ილიას სახელმწიფო უნივერსიტეტის G106 აუდიტორია, გ. წერეთლის ქ. N1
დასწრება თავისუფალია.

მომავალ ფიზიკოსთა X ფესტივალის ფინალური კონფერენცია
2024-12-30 15:00 - 16:00
30 დეკემბერს, 15:00 საათზე, ილიას სახელმწიფო უნივერსიტეტის G106 დარბაზში გაიმართება მომავალ ფიზიკოსთა მეათე ფესტივალის ფინალური კონფერენცია.
ფიზფესტი 2013 წლიდან თეორიული ფიზიკის ინსტიტუტის (ილიას სახელმწიფო უნივერსიტეტი) ორგანიზებით ყოველწლიურად ტარდება როგორც სამეცნიერო-შემეცნებითი კონფერენცია უფროსკლასელებისა და ბაკალავრიატის სტუდენტებისთვის.
მისი მიზანია ფიზიკით დაინტერესებული, ცნობისმოყვარე ახალგაზრდების, „მომავალი ფიზიკოსების“, აღმოჩენა, წახალისება, დამოუკიდებელი კვლევა-ძიებისადმი ინტერესის გაღვივება, შემოქმედებითი პოტენციალის გაძლიერება და რეალიზაცია.
სამუშაო ენა: ქართული
დრო: 30 დეკემბერი, 15:00 საათი
ადგილმდებარეობა: ილიას სახელმწიფო უნივერსიტეტის G106 დარბაზი, გ.წერეთლის ქ. N1
დასწრება თავისუფალია.

1924 წლის აჯანყების გახსენება 100 წლის შემდეგ − სტუდენტური პანელური დისკუსია
2025-01-08 19:00 - 20:00
8 იანვარს, 19:00 საათზე, წიგნის სახლში „ლიგამუსი“ ილიას სახელმწიფო უნივერსიტეტის თანამედროვე საქართველოს ისტორიის სამაგისტრო პროგრამის ორგანიზებით გაიმართება 1924 წლის აჯანყების 100 წლისთავისადმი მიძღვნილი სტუდენტური პანელური დისკუსია.
ღონისძიებას გახსნის ილიას სახელმწიფო უნივერსიტეტის რექტორი, პროფესორი ნინო დობორჯგინიძე.
მოდერაციას გაუწევს ალექსანდრე მიქაბერიძე, ლუიზიანის სახელმწიფო უნივერსიტეტის პროფესორი, ილიას სახელმწიფო უნივერსიტეტის თანამედროვე საქართველოს ისტორიის სამაგისტრო პროგრამის მოწვეული ლექტორი.
დისკუსიაში მონაწილეობას მიიღებენ

გიორგი ჭკადუა, ილიას სახელმწიფო უნივერსიტეტის თანამედროვე საქართველოს ისტორიის სამაგისტრო პროგრამის კურსდამთავრებული, ილიაუნის დოქტორანტი;
ნინუცა ზაკალაშვილი, ილიას სახელმწიფო უნივერსიტეტის თანამედროვე საქართველოს ისტორიის სამაგისტრო პროგრამის კურსდამთავრებული, გლაზგოს უნივერსიტეტის მაგისტრანტი;
ქეთევან ახობაძე, ილიას სახელმწიფო უნივერსიტეტის თანამედროვე საქართველოს ისტორიის სამაგისტრო პროგრამის სტუდენტი;
მარიამ ჭინჭარაული, თბილისის სახელმწიფო უნივერსიტეტის დოქტორანტი.

სამუშაო ენა: ქართული
დრო: 8 იანვარი, 19:00 საათი
ადგილმდებარეობა: წიგნის სახლი „ლიგამუსი“, ი. ჭავჭავაძის გამზ. N32
დასწრება თავისუფალია.

დოქტორანტ ივანე ლომიძის სადისერტაციო ნაშრომის დაცვა
2025-01-14 13:00 - 14:00
14 იანვარს, 13:00 საათზე, ილიას სახელმწიფო უნივერსიტეტის S800 აუდიტორიაში, ილიას სახელმწიფო უნივერსიტეტსა და მიუნსტერის ვესტფალიის ვილჰელმის უნივერსიტეტს შორის სადოქტორო კვლევების ერთობლივი ხელმძღვანელობის (კოტუტელის) ხელშეკრულების ფარგლებში, ილიას სახელმწიფო უნივერსიტეტის მეცნიერებათა და ხელოვნების ფაკულტეტის სადოქტორო პროგრამის ,,ფილოსოფია“ დოქტორანტი ივანე ლომიძე დაიცავს სადოქტორო ნაშრომს “Liberal Realism: Politics of Difference beyond Universalist-Contextualist Debate” („ლიბერალური რეალიზმი: განსხვავების პოლიტიკა უნივერსალიზმისა და კონტექსტუალიზმის დებატს მიღმა“).
ერთობლივი პროექტი დოქტორანტს შესაძლებლობას აძლევს, კოტუტელის პრინციპზე დაფუძნებული მოდელით დაიცვას ნაშრომი და მიიღოს ორმაგი სადოქტორო ხარისხი და ორივე უნივერსიტეტის დიპლომი.
სადისერტაციო ნაშრომი შეეხება განსხვავების პრობლემას დემოკრატიის თეორიაში. ნაშრომში გაკრიტიკებულია, ერთი მხრივ, ლიბერალური უნივერსალიზმი, ხოლო, მეორე მხრივ, რეალიზმის უუნარობა ნორმატიულად განსაჯოს „განსხვავებები“. პრაქტიკული რაციონალობის შესახებ მორალური პარტიკულარიზმის არგუმენტზე დაყრდნობით ნაშრომში განვითარებულია „პარტიკულარისტული პოლიტიკური პრინციპების“ იდეა, რომელიც, ავტორის მტკიცებით, ჭრის როგორც ლიბერალიზმის, ისე რეალიზმის პრობლემებს და გვთავაზობს ალტერნატიულ თეორიულ ჩარჩოს − ლიბერალურ რეალიზმს, რომლის საშუალებითაც შესაძლებელია განსხვავების პოლიტიკის წარმართვა თანამედროვე საზოგადოებებში.
სამეცნიერო ხელმძღვანელი მიუნსტერის უნივერსიტეტიდან: პროფესორი თომას გუტმანი
სამეცნიერო ხელმძღვანელი ილიას სახელმწიფო უნივერსიტეტიდან: პროფესორი გიგა ზედანია
სამუშაო ენა: ინგლისური
დრო: 14 იანვარი, 13:00 საათი
ადგილმდებარეობა: ილიას სახელმწიფო უნივერსიტეტის S800 აუდიტორია, გ. წერეთლის ქ. N3
დასწრება თავისუფალია.

თურქეთის საგრანტო პროგრამა - საინფორმაციო შეხვედრა
2025-01-16 11:30 - 12:30
16 იანვარს, 11:30 საათზე, ილიას სახელმწიფო უნივერსიტეტის G106 აუდიტორიაში გაიმართება საინფორმაციო შეხვედრა თურქეთის საგრანტო პროგრამის შესახებ.
თურქეთის საგრანტო პროგრამა Türkiye Bursları არის ყოვლისმომცველი სასტიპენდიო პროგრამა, რომელიც საერთაშორისო სტუდენტებსა და მკვლევრებს აძლევს შესაძლებლობას, თურქეთის წამყვან უნივერსიტეტებში სრული დაფინანსებით მიიღონ განათლება და აწარმოონ კვლევები.
დეტალური ინფორმაცია იხილეთ ბმულზე.
განაცხადის წარდგენის ბოლო ვადაა 2025 წლის 20 თებერვალი.

დოქტორანტ ქეთევან კობაიძის სადისერტაციო ნაშრომის დაცვა
2025-01-16 16:00 - 17:00
16 იანვარს, 16:00 საათზე, ილიას სახელმწიფო უნივერსიტეტის G 106 აუდიტორიაში მეცნიერებათა და ხელოვნების ფაკულტეტის სადოქტორო პროგრამის „ფსიქოლოგია“ დოქტორანტი ქეთევან კობაიძე დაიცავს სადისერტაციო ნაშრომს „სამოქალაქო ჩართულობის პიროვნული და სიტუაციური პრედიქტორები“.
სამეცნიერო ხელმძღვანელი – ნინო ჯავახიშვილი, ილიას სახელმწიფო უნივერსიტეტის პროფესორი
დრო: 16 იანვარი, 16:00 საათი
ადგილმდებარეობა:ილიას სახელმწიფო უნივერსიტეტის G106 აუდიტორია, გ. წერეთლის ქ. N1
დასწრება თავისუფალია.

სრულად დაფინანსებული სამაგისტრო პროგრამები კორეის უნივერსიტეტში
2025-01-20 11:30 - 12:30
კორეის უნივერსიტეტი (სეული) აცხადებს კონკურსს სამაგისტრო სტიპენდიების მოსაპოვებლად SK Global Scholarship Program (Fall 2025) პროგრამით. სტიპენდია სრულად ფარავს საინფორმაციო ტექნოლოგიების/ხელოვნური ინტელექტის, ელექტრონული ინჟინერიისა და ფიზიკის მიმართულებით სამაგისტრო პროგრამებზე სწავლების დაფინანსებას.
კორეის უნივერსიტეტის წარმომადგენლები ილიას სახელმწიფო უნივერსიტეტის სტუდენტებთან გამართავენ საინფორმაციო შეხვედრას 20 იანვარს, G106 აუდიტორიაში, 11:30 საათზე სტიპენდიის პირობების შესახებ.
დეტალური ინფორმაციის მისაღებად იხილეთ დანართი.
დრო: 20 იანავრი, 11:30 საათი
ადგილმდებარეობა: G 106 აუდიტორია, ილიას სახელმწიფო უნივერსიტეტი (გ. წერეთლის ქ. #1)

დოქტორანტ გიგა ხოსიტაშვილის სადისერტაციო ნაშრომის დაცვა
2025-01-23 16:00 - 18:00
23 იანვარს, 16:00 საათზე, ილიას სახელმწიფო უნივერსიტეტის G106 აუდიტორიაში ბიზნესის, ტექნოლოგიისა და განათლების ფაკულტეტის განათლების სკოლის განათლების სადოქტორო პროგრამის დოქტორანტი გიგა ხოსიტაშვილი დაიცავს სადისერტაციო ნაშრომს „აკადემიური კეთილსინდისიერების კულტურა ქართულ უმაღლეს საგანმანათლებლო დაწესებულებებში, მსგავსების დეტექციის პროგრამის ადაპტაცია და პლაგიატის აღქმა აკადემიური პერსონალის მიერ“.
სამეცნიერო ხელმძღვანელი − თამარ ბრეგვაძე, ილიას სახელმწიფო უნივერსიტეტის ასოცირებული პროფესორი
სამუშაო ენა: ქართული
დრო: 23 იანვარი, 16:00 საათი
ადგილმდებარეობა: ილიას სახელმწიფო უნივერსიტეტის G106 აუდიტორია, გ. წერეთლის ქ. N1
დასწრება თავისუფალია.

მკვლევარ თამარ ლეკვეიშვილის საჯარო ლექცია „ფაზლი ბეგ ხუზანი ესფაჰანის „შაჰ აბასის მმართველობის ქრონიკა“ – ახალი წყარო მე-17 საუკუნის პირველი ნახევრის საქართველოსა და საქართველო-ირანის ურთიერთობების ისტორიის შესწავლისთვის“
2025-01-23 16:00 - 18:00
23 იანვარს, 16:00 საათზე, ილიას სახელმწიფო უნივერსიტეტის S201/202 დარბაზში ილიაუნის გიორგი წერეთლის აღმოსავლეთმცოდნეობის ინსტიტუტის მუდმივმოქმედ სემინარზე ინსტიტუტის ასოცირებული მკვლევარი თამარ ლეკვეიშვილი წაიკითხავს საჯარო ლექციას „ფაზლი ბეგ ხუზანი ესფაჰანის „შაჰ აბასის მმართველობის ქრონიკა“ – ახალი წყარო მე-17 საუკუნის პირველი ნახევრის საქართველოსა და საქართველო-ირანის ურთიერთობების ისტორიის შესწავლისთვის“.
მომხსენებელი ისაუბრებს აღნიშნული წყაროს მნიშვნელობაზე მე-17 საუკუნის პირველი ნახევრის საქართველოს ისტორიისა და ირან-საქართველოს ურთიერთობების შესწავლისთვის. წყარო, რომელიც დღემდე უცნობი იყო ქართული სამეცნიერო საზოგადოებისთვის, ქართულად თარგმნა თამარ ლეკვეიშვილმა. თარგმანს ერთვის გამოკვლევა და კომენტარები.
თამარ ლეკვეიშვილი შეეხება წყაროს არაერთი მნიშვნელოვან, დღემდე უცნობ ფაქტს, რომლებიც შეჯერებული იქნება სხვა წყაროების მონაცემებთან (შაჰ აბას I-ის და მისი კარის პოლიტიკის სხვადასხვა ასპექტი აღმოსავლეთ საქართველოში, ურთიერთობა სამეფო საგვარეულოსა და თავადაზნაურობასთან, თანამშრომლობისა და დაპირისპირების განმაპირობებელი ფაქტორები, ლაშქრობათა მიზეზები და შედეგები, ადგილობრივ პოლიტიკურ ერთეულებთან სპეციფიკური ურთიერთობების განმაპირობებელი ფაქტორები, იმ პერიოდის აღმოსავლეთ საქართველოში არსებული მმართველობის სისტემის თავისებურებანი და სხვ.)
საჯარო ლექცია ტარდება შოთა რუსთაველის ეროვნული სამეცნიერო ფონდის ახალგაზრდა მეცნიერთა კვლევების კონკურსში გამარჯვებული პროექტის (YS-22-209) ფარგლებში.
სამუშაო ენა: ქართული
დრო: 23 იანვარი, 16:00 საათი
ადგილმდებარეობა: ილიას სახელმწიფო უნივერსიტეტის გიორგი წერეთლის აღმოსავლეთმცოდნეობის ინსტიტუტის S201/202 დარბაზი, გ. წერეთლის ქუჩა N3
დასწრება თავისუფალია.

დოქტორანტ ელისაბედ კვერღელიძის სადისერტაციო ნაშრომის დაცვა
2025-01-24 14:00 - 15:00
24 იანვარს, 14:00 საათზე, ილიას სახელმწიფო უნივერსიტეტის G106 აუდიტორიაში საბუნებისმეტყველო მეცნიერებებისა და მედიცინის ფაკულტეტის ბიოქიმიისა და მოლეკულური ბიოტექნოლოგიის სადოქტორო პროგრამის დოქტორანტი ელისაბედ კვერღელიძე დაიცავს სადოქტორო ნაშრომს „ინტეგრინების როლი ნერვული ქსოვილის ჰიპოქსია/იშემიური პროცესების განვითარებაში“.
სამეცნიერო ხელმძღვანელი: ილიას სახელმწიფო უნივერსიტეტის ასოცირებული პროფესორი თამარ ბარბაქაძე
სამუშაო ენა: ქართული
დრო: 24 იანვარი, 14:00 საათი
ადგილმდებარეობა: ილიას სახელმწიფო უნივერსიტეტის G106 აუდიტორია, გ. წერეთლის ქ. N1
დასწრება თავისუფალია.

ლი იონგმინის საჯარო ლექცია „სტუდენტური ცხოვრება კორეაში“
2025-01-24 17:00 - 18:00
24 იანვარს, 17:00 საათზე, ილიაუნის G106 აუდიტორიაში ილიაუნის კორეული კულტურის კლუბის ორგანიზებით ინჰას უნივერსიტეტის სტუდენტი ლი იონგმინი (Youngmin Lee) წაიკითხავს საჯარო ლექციას. მომხსენებელი სტუდენტებს გააცნობს ინფორმაციას კორეელი სტუდენტების გამოცდილების შესახებ, ქვეყნის საუნივერსიტეტო სისტემის მახასიათებლებს, კორეის სტუდენტურ კლუბებსა და სტუდენტურ პროექტებს, ასევე სირთულეებს, რომლებსაც სტუდენტები სწავლის პროცესში აწყდებიან.
სამუშაო ენა: ინგლისური
დრო: 24 იანვარი, 17:00 საათი
ადგილმდებარეობა: ილიას სახელმწიფო უნივერსიტეტის G106 აუდიტორია, გ. წერეთლის ქ. N3
დასწრება თავისუფალია.
2025

არჩილ ბადრიაშვილის სახელობის სტიპენდია − გამარჯვებულის დაჯილდოება
2025-01-24 18:00 - 19:00
24 იანვარს, 18:00 საათზე, წიგნის სახლში „ლიგამუსი“ გაიმართება არჩილ ბადრიაშვილის სტიპენდიატის დაჯილდოების ცერემონია. ერთწლიანი სტიპენდია გადაეცემა ილიას სახელმწიფო უნივერსიტეტის სტუდენტ ნატალი ჯაჯვანს, ბიზნესის ადმინისტრირების პროგრამის მეორეკურსელს სვანეთის რეგიონიდან.
2024 წელს ილიას სახელმწიფო უნივერსიტეტმა დააფუძნა ადიქციის კვლევების სამაგისტრო პროგრამის კურსდამთავრებულისა და მკვლევრის, სვანეთში ტრაგიკულად დაღუპული არჩილ ბადრიაშვილის სახელობის სტუდენტური სტიპენდია. მისი ფოკუსი 2024 წელს სვანეთის რეგიონის მთების მრავალფეროვნება იყო.
სტიპენდიის მოპოვებას ყოველწლიურად შეძლებენ ილიაუნის საბაკალავრო საფეხურის სტუდენტები საქართველოს მთიანი რეგიონებიდან.
არჩილ ბადრიაშვილი მსოფლიოში აღიარებული ახალგაზრდა ალპინისტი იყო. მის სახელს უკავშირდება არაერთი უნიკალური ალპინისტური მარშრუტი და გაუკვალავ მწვერვალებზე პირველასვლა, რისთვისაც იგი დაჯილდოებულია ალპინიზმის „ოსკარად“ წოდებული ოქროს წერაყინით.
არჩილი გამორჩეული ავტორია, რომელმაც მსოფლიოს ქართული ალპინიზმის ისტორიის უმნიშვნელოვანესი მიღწევები გააცნო ცნობილი საერთაშორისო ალპინისტური ჟურნალებისა და გამოცემების მეშვეობით.
დრო: 24 იანვარი, 18.00 საათი
ადგილმდებარეობა: წიგნის სახლი „ლიგამუსი“, ი. ჭავჭავაძის გამზ. N32
დასწრება თავისუფალია.

გამოფენა „გლობალური კავშირები. გერმანელები საქართველოში (1817-1941 წწ.)“
2025-01-30 - 2025-02-12
30 იანვარს, 14:00 საათზე, ილიას სახელმწიფო უნივერსიტეტის G კორპუსის ფოიეში გაიხსნება გამოფენა „Globale Verflechtungen. Deutsche Siedler in Georgien (1817-1941) / გლობალური კავშირები. გერმანელები საქართველოში (1817-1941 წწ.)“, რომელიც გაგრძელდება 12 თებერვლის ჩათვლით.
გამოფენა მომზადებულია ილიას სახელმწიფო უნივერსიტეტსა და ზიგენის უნივერსიტეტს შორის განხორციელებული პროექტის „Globale Verflechtungen der Deutschen in Georgien (1817-1941)“ შედეგად.
დამთვალიერებელი 23 ბანერით გაეცნობა საქართველოში მცხოვრები შვაბი ემიგრანტების ჯერ კიდევ მხოლოდ ფრაგმენტულად შესწავლილ ყოველდღიური ცხოვრების ისტორიას.
ექსპოზიციაზე პირველად გამოიფინება საქართველოს ეროვნულ არქივში დაცული 1941 წლის ოქტომბერში სამხრეთ კავკასიიდან გერმანელების დეპორტაციამდე პერიოდის ხელნაწერი გერმანულენოვანი წყაროები.
ორენოვან ბანერებზე ასახულია გერმანელი კოლონისტების ყოველდღიური ცხოვრების მთელი ციკლი: დაბადება, ნათლობა, ახალგაზრდობა და სასკოლო განათლება, ქორწინება და განქორწინება, გარდაცვალება, დაკრძალვა და სხვ.
პროექტის ხელმძღვანელები: პროფესორი რაფაელა ავერკორნი, პროფესორი ოლივერ რაისნერი
პროექტის წევრები: ფლორიან კრიონერთი, ფელიქს ლოდერმაიერი, ივა მინდაძე, მარი ანა შიობელი, დავით ჯიშკარიანი
პროექტის მენეჯერი, დიზაინერი და რედაქტორი − ლალი კახიძე (ანდრეა ბენედეტოს მხარდაჭერით)
დრო: 30 იანვარი – 12 თებერვალი
ადგილმდებარეობა: ილიას სახელმწიფო უნივერსიტეტის G კორპუსის ფოიე, გ. წერეთლის ქ. N1
დასწრება თავისუფალია.

AUF-ის ცენტრალური და აღმოსავლეთ ევროპის ბიუროს დირექტორ ლორ კასტენთან შეხვედრა
2025-01-30 09:30 - 11:30
30 იანვარს, 09:30 საათზე, ილიას სახელმწიფო უნივერსიტეტის G106 აუდიტორიაში გაიმართება შეხვედრა ფრანკოფონიის საუნივერსიტეტო სააგენტოს (AUF) ცენტრალური და აღმოსავლეთ ევროპის ბიუროს დირექტორ ლორ კასტენსა და ამავე სააგენტოს საქართველოს ეროვნული ბიუროს ხელმძღვანელ თამარ ღარიბაშვილთან.
ილიას სახელმწიფო უნივერსიტეტი ფრანკოფონიის საუნივერსიტეტო სააგენტოს (AUF) ასოცირებული წევრია.
სტუმრები ისაუბრებენ ღონისძიებებზე, რომლებიც ემსახურება ფრანგული ენისა და კულტურის, ფრანკოფონული ქვეყნების კულტურის პოპულარიზაციას როგორც უნივერსიტეტის სტუდენტებში, ასევე ქვეყნის მასშტაბით.
ილიაუნი ადმინისტრირებას უწევს ორი მნიშვნელოვანი ვებგვერდის ფუნქციონირებას:

ფრანგული რენესანსის საქართველოს წარმომადგენლობის ვებგვერდი https://delegationrfengeorgie.iliauni.edu.ge

ვებგვერდზე ვრცელდება ინფორმაცია ილიას სახელმწიფო უნივერსიტეტის, ასევე საქართველოს სხვა უნივერსიტეტების სტუდენტებისა და პროფესორ-მასწავლებლების, საჯარო სკოლების ფრანგულენოვანი მოსწავლეებისა და მასწავლებლების მონაწილეობით გამართულ ღონისძიებათა შესახებ.

ცენტრალური და აღმოსავლეთ ევროპის რეგიონული ფრანკოფონული სადოქტორო კოლეჯის ჰუმანიტარულ და სოციალურ მეცნიერებებში – CODFREURCOR ვებგვერდი https://codfreurcor.iliauni.edu.ge

კოლეჯის ვებგვერდზე, რომელიც აერთიანებს რეგიონის 15 უნივერსიტეტს, ვრცელდება ინფორმაცია ცენტრალურ და აღმოსავლეთ ევროპის უნივერსიტეტებში გამართულ ერთობლივ ღონისძიებათა შესახებ. კოლეჯის ერთ-ერთი მნიშვნელოვანი ღონისძიებაა ყოველწლიური სამეცნიერო კონფერენციის გამართვა კოლეჯის წევრ უნივერსიტეტებში. კონფერენციის მასალები იბეჭდება ილიას სახელმწიფო უნივერსიტეტის მრავალენოვან ჟურნალში „ინტერდისციპლინური კვლევები ჰუმანიტარულ მეცნიერებებში“ (EISH) http://ojs.iliauni.edu.ge/index.php/eish/issue/view/20.
2014 წლიდან გამოცემულია 10 ნომერი.
სამუშაო ენა: ფრანგული
დრო: 30 იანვარი, 09:30 საათი
ადგილმდებარეობა: ილიას სახელმწიფო უნივერსიტეტის G106 აუდიტორია, გ. წერეთლის ქ. N1
დასწრება თავისუფალია.
